Publication: Magyar Közlöny
Issue: MK-2009-164 (Year: 2009, Number: 164)
Era: 2004-2010
Section: az országos népszavazásról és népi kezdeményezésrõl szóló 1998. évi III. törvény (a továb biak ban: Nsztv.) 2. §-a szerinti
Paragraph Index: 980

az országos népszavazásról és népi kezdeményezésrõl szóló 1998. évi III. törvény (a továb biak ban: Nsztv.) 2. §-a szerinti hitelesítés céljából. Az aláírásgyûjtõ íven a következõ kérdés szerepelt: „Egyet ért-e Ön azzal, hogy az országgyûlési képviselõk mandátumuk megszûnésekor végkielégítést ne kaphassanak?” Az Országos Választási Bizottság megállapítja, hogy a kezdeményezés nem felel meg az Nsztv. 13. § (1) bekezdésében foglaltaknak, amely szerint a népszavazásra feltett konkrét kérdést úgy kell megfogalmazni, hogy arra egyértelmûen lehessen válaszolni. A kezdeményezés megtéveszti a választópolgárokat, hiszen azt a látszatot kelti, mintha az országgyûlési képviselõket megbízatásuk megszûnésének minden esetében végkielégítés illetné meg. Ezzel szemben az országgyûlési képviselõk tiszteletdíjáról, költségtérítésérõl és kedvezményeirõl szóló 1990. évi LVI. törvény 9. §-ának (1) bekezdésében foglaltak szerint, a képviselõ csak akkor jogosult további hat hónapon keresztül az alapdíjának és pótdíjának a megbízatás megszûnését megelõzõ hat havi átlagának megfelelõ összegû ellátásra, ha megbízatása az Országgyûlés mûködésének befejezésével szûnik meg. Az Nsztv. 10. § c) pontja értelmében az Országos Választási Bizottság megtagadja a kérdés hitelesítését, ha a kérdés megfogalmazása nem felel meg a jogszabályban megfogalmazott követelményeknek. Mindezek alapján az Országos Választási Bizottság a rendelkezõ részben foglaltak szerint határozott. II.

Source: https://magyarkozlony.hu/hivatalos-lapok/62af2d90dbee53ead102781720be51b16a432cfa/dokumentumok/2efe694e0a04c00d87cb71d1467eaaf0e706cc9d/letoltes